Κύριε,

To Υπουργείο Ενέργειας, Εμπορίου και Βιομηχανίας στα πλαίσια προκήρυξης του Σχεδίου Χορηγιών για Ψηφιακή Αναβάθμιση των Επιχείρησεων (Σχέδιο) προτίθεται να προβεί σε κατάρτιση καταλόγου αξιολογητών από συγκεκριμένο αριθμό αξιολογητών που θα καλεστούν να συμμετάσχουν.

Η πρόσκληση αφορά φυσικά πρόσωπα που έχουν εμπειρία σε λύσεις πληροφορικής που χρησιμοποιούν οι επιχειρήσεις σήμερα και το εκτιμώμενο κόστος αυτών των λύσεων. Σημειώνεται ότι δεν αφορά προσωπικό πληροφορικής που ασχολείται μόνο με την ανάπτυξη κώδικα και δεν ασχολείται με τις λύσεις που χρησιμοποιούν σήμερα οι επιχειρήσεις στην καθημερινή τους λειτουργία.

Το επισυναπτόμενο αρχείο «Προσοντα Αξιολ..» περιέχει τα απαραίτητα προσόντα που χρειάζεται να διαθέτουν οι αξιολογητές.

Η αμοιβή για την αξιολόγηση η οποία μπορεί να γίνει μέσω διαδικτύου είναι 60 ευρώ και κάθε αξιολογητής αναμένεται να λάβει 100 αιτήσεις προς αξιολόγηση. Η αξιολόγηση είναι απόφαση ΝΑΙ/ΟΧΙ σε έξι ερωτήματα με σχόλια που υποστηρίζουν την απόφαση. Επίσης με την ολοκλήρωση των έργων μπορεί να ανατεθεί στους αξιολογητές και ο τελικός έλεγχος σωστής υλοποίησης των έργων ο οποίος μπορεί να συνεπάγεται και επί τόπου επιθεώρηση, η αμοιβή είναι 100 ευρώ.

Παρακαλείσθε όπως αν ενδιαφέρεστε εγγραφείτε στο e-procurement σαν φυσικό πρόσωπο και στείλτε μας το «όνομα χρήστη» στο e-procurement για να σας καλέσουμε να κάνετε προσφορά (σημειώνεται ότι η αμοιβή έχει καθοριστεί για όλους και απλά γίνεται τεχνική αξιολόγηση των προσόντων.)

Ευχαριστώ πολύ για την συνεργασία.

*Σημειώσεις συμπλήρωσης προφιλ στο e-procurement.*

* *Στο πεδίο ΑΦΤ (αριθμός φορολογικής ταυτότητας) συμπληρώστε την ταυτότητα σας.*
* *Στο πεδίο Καταχώρηση κωδικών CPV μπορείτε να συμπληρώστε τα πιο κάτω.*
* *72200000 Υπηρεσίες προγραμματισμού λογισμικού και παροχής συμβουλών*
* *72600000 Υπηρεσίες πληροφορικής*